CSS Perusteet

# Johdanto

WEB – sivuille on kehitetty tyylikieli, jonka avulla määritetään dokumenttien (HTML, XHTML sekä XML) esitystapaa ja ulkoasua. Tätä tyylikieltä kutsutaan Cascade Style Sheets eli CSS:ksi.

CSS:n etuja ovat mm. päivitettävyys, pienemmät tiedostokoot, nopeampi latautuvuus, saavutettavuus ja laajempi esitysmediatukia sekä parempi typografian kontrollointi.

Tämä opas auttaa rakentamaan yksinkertaiset www-sivut CSS:n avulla. Oppaassa käydään läpi kielen perussäännöstö sekä keskeiset tyylimääritteet. Oppaassa edellytettään HTML – kielen perusteiden hallintaa.

Sivujen tekemiseen voidaan käyttää mitä tahansa tekstieditoria, mutta oikean editorin käyttö helpottaa työskentelyä. Oppaan esimerkeissä käytetään Visual Studio Code – ohjelmistoa. Muita ilmaisia kehitysohjelmistoja on mm. Notepad++ ja EditPad Lite.

# Syntaksi

CSS:n sääntöön kuuluu kaksi osaa: valitsin sekä yksi tai useampi määrittely. Useimmiten valitsin on HTML – elementti, jolle tyyli halutaan luoda. Määrittely koostuu yhdestä tai useammasta ominaisuudesta ja niiden arvoista. Valitsimen ominaisuudet sijoitetaan aina aaltosulkeiden { } sisään ja ominaisuudet päätetään puolipisteeseen ;. Hyvän koodauskäytännön mukaan ominaisuudet eritellään erillisille riveille.

Esimerkki:

p { / **valitsin**

color:red; / 1. ominaisuuden arvo – asetetaan väri punaiseksi

text-align:left; / 2. ominaisuuden arvo – asetetaan tekstin alkamaan vasemmalta

}

Kommentointi määrittelyjen sekaan tapahtuu /\* KOMMENTTI TULEE MERKKIEN VÄLIIN \*/. Kommentteja käytetään selittämään koodia. Kommentin voi sijoittaa dokumentin mihin tahansa kohtaan. Kommentit eivät näy selaimessa.

CSS:n ominaisuudet ja mittayksiköt ovat kirjaisinkoosta riippumattomia. Välilyönneillä ja rivinvaihdoilla ei ole merkitystä.

# Valitsimet

Valitsimen l. selectorin avulla määritellään mihin dokumentin elementtiin tai elementtiryhmään CSS – tyylimäärittelyt kohdistetaan. HTML – elementtien lisäksi valitsimille voidaan luoda omat tunnisteensa id- ja class valitisimia käyttäen. Valitsimia käyttäessä jokaisen tunnisteen tulisi olla uniikki ja ne eivät saa sisältää erikoismerkkejä. Tunnisteen nimi ei voi alkaa numerolla.

Id – valitsimilla voidaan määritellä tyyli yksittäisille elementeille. Id- tunniste on aina yksilöllinen; se ei saa esiintyä HTML – sivuilla kuin kerran. Valitsin sijoitetaan HTML – tagiin määreeksi, esim. <p id = ”sinisettekstit”> ja CSS – osiossa eteen sijoitetaan tunnisteeksi **# -** merkki.

Esimerkki:

#sinisettekstit {

font-sizq:10px;

color:blue;

}

Class – valitsimella tyylimäärittely voidaan kohdistaa kerralla monelle elementille. Class – valitsimen etutunnisteena on ”.” – merkki. Seuraavassa esimerkissä ne HTML – elementit keskitetään, joiden määreenä on class=”center”.

.center {

text-align:center;

}

Class – valitsimen vaikutus voidaan myös rajata elementtiryhmiin. Esimerkissä rajataan vaikutus taulukon soluihin, jolloin tunnisteen eteen sijoitetaan solujen valitsin ”td”.

td.center {

text-align:center;

}

# CSS:n liittäminen dokumentteihin

Tyylimäärittely voidaan yhdistää XHTML ja HTML dokumentteihin. CSS tyylimäärittely voidaan tehdä omaksi tiedostoksi, upottaa osaksi dokumenttia tai se voidaan sisällyttää yksittäiseen HTML – elementtiin. Tapoja voidaan käyttää myös sekaisin keskenään.

## CSS erillisenä tiedostona

Tyylimäärittelyn luominen erilliseksi tiedostoksi on järkevää silloin, kun halutaan käyttää samaa tyyliä useammalla www sivulla. CSS – tiedosto tuodaan sijoittamalla www – sivuston head – osioon link tag.

Esimerkki

<head>

<link rel=”stylesheet” type=”text/css” href=”tyylit.css” />

<head>

Tyylitiedosto voidaan myös sisällyttää **import** – toiminnon avulla:

Esimerkki

<head>

<style type=”text/css”>@import url(”tyylit.css”);</style>

</head>

Tiedostot tallennetaan .css muodossa, ja siinä ei tulisi olla yhtään HTML – tägiä.

## CSS dokumentissa

Tyylitiedoston käyttäminen tiedoston sisällä on perusteltua silloin kun halutaan oma tyylimäärittely jokaiselle sivulle. CSS – osa sijoitetaan head – osion sisälle style tagia käyttäen.

Esimerkki

<head>

<style type=”text/css”>

body {background-color:blue; }

p {margin-left:12px; }

#blue {color:blue;}

</style>

</head>

## Useampi CSS samassa dokumentissa

Kun edellä mainittuja CSS – liittämistapoja on käytetty keskenään sekaisin samaa valitsinta käyttäen, silloin viimeisin tyylimäärittely perii ja ylittää dokumentin kaikki aikaisemmat tyylimäärittelyjen arvot. Samalla kaikki tyylimäärittelyt yhdistyvät toisiinsa. Tärkeys- ja perintäjärjestys on seuraavanlainen:

1. Selaimen oletusarvot
2. Ulkoinen CSS – dokumentti
3. Dokumenttiin upotettu CSS
4. HTML – tageihin sisällytetty CSS

Esimerkki

Ulkoiseen CSS - tiedostoon h2 valitsimelle on määritelty seuraavat ominaisuudet ja arvot:

h2 {

color:red;

text-align:right;

font-size:12pt;

}

Dokumentissa on käytetty CSS – tyylimäärittelyä h2 tägin sisällä. Uusien arvojen lisäksi voimaan jääävät myös h2 -valitsimen aiemmin perimät arvot väreille ja sijoittelulle.

<h2 style=”text-decoration:underline; font-size:20pt;”>Otsikko 2</h2>

HTML – tageihin sisällytetty tyylimääritteet menevät kaikkien dokumentissa aiemmin esiintyneiden arvojen päälle. HTML dokumenttiin upotettu CSS ylittää ulkoisen CSS – dokumentin arvot. Ne eivät kuitenkaan muuta mitään, mitä ei ylikirjoiteta. Selain lukee dokumentin ylhäältä alas ja sen muistiin jää aina viimeiseksi kirjoitettu muutos. Jos ulkoinen CSS – dokumentti sijoitetaan HTML – dokumentin upotetun CSS - tyylimäärittelyn perään sivun head – osiossa, nousisivat upotetut tyylimääritteet tärkeyslistalla ulkoisen dokumentin ohitse.